5.5.2023
MT
Il-Ġurnal Uffiċjali tal-Unjoni Ewropea
C 160/59
d) PLN . . . . . . . . . (ammont) (fi kliem: . . . . . . . . . zloty) għar-raba’ sena tal-użufrutt, li tibda tgħodd mid-data li fiha jidħol fisseħħ il-Ftehim, fi żmien 30 jum mill-bidu ta’ dik is-sena tal-użufrutt għall-estrazzjoni; e) PLN . . . . . . . . (ammont) (fi kliem: . . . . . . . . zloty) għall-ħames sena tal-użufrutt, li tibda tgħodd mid-data li fiha jidħol fisseħħ il-Ftehim, fi żmien 30 jum mill-bidu ta’ dik is-sena tal-użufrutt għall-estrazzjoni;
– soġġett għad-dispożizzjonijiet tal-paragrafu 2.
2.
Jekk id-data għall-ħlas tat-tariffa dovuta għal sena partikolari ta’ użufrutt għall-estrazzjoni taħbat bejn l-1 ta’ Jannar u l-1 ta’ Marzu, id-Detentur tad-Drittijiet ta’ Użufrutt għall-Estrazzjoni għandu jħallas it-tariffa sal-1 ta’ Marzu.
Madankollu, jekk it-tariffa tkun soġġetta għall-indiċjar f’konformità mal-paragrafi 3 sa 5, id-Detentur tad-Drittijiet ta’ Użufrutt għallEstrazzjoni għandu jħallasha mhux qabel id-data li fiha jitħabbar l-indiċi msemmi fil-paragrafu 3, wara li jitqies dak l-indiċi.
3.
It-tariffa speċifikata fil-paragrafu 1 għandha tiġi indiċizzata mal-indiċijiet medji annwali tal-prezzijiet bl-imnut stabbiliti għall-perjodu mill-konklużjoni tal-Ftehim sas-sena ta’ qabel id-data għall-ħlas tat-tariffa, kif imħabbra mill-President talIstatistika tal-Polonja fil-Gazzetta Uffiċjali tal-Polonja (Monitor Polski).
Jekk dan l-indiċi għal sena partikolari jkun ta’ żero jew anqas, ma għandu jkun hemm l-ebda indiċjar għal dik is-sena.
4.
Jekk id-data għall-ħlas tat-tariffa taħbat fl-istess sena kalendarja bħal dik li fiha ġie konkluż il-Ftehim, it-tariffa ma għandhiex tiġi indiċizzata.
5.
Jekk il-Ftehim ikun ġie konkluż u jkun daħal fis-seħħ fis-sena ta’ qabel is-sena li fiha taħbat id-data għall-ħlas tat-tariffa, it-tariffa ma għandhiex tiġi indiċizzata jekk id-Detentur tad-Drittijiet ta’ Użufrutt għall-Estrazzjoni jħallasha sa tmiem is-sena kalendarja li fiha jiġi konkluż u jidħol fis-seħħ il-Ftehim.
6.
Jekk id-Detentur tad-Drittijiet ta’ Użufrutt għall-Estrazzjoni jitlef id-drittijiet ta’ użufrutt għall-estrazzjoni stabbiliti skont il-Ftehim qabel ma jiskadi t-terminu speċifikat fit-Taqsima 3(2), id-Detentur tad-Drittijiet ta’ Użufrutt għall-Estrazzjoni għandu jkun meħtieġ iħallas it-tariffa għas-sena kollha tal-użufrutt li fiha jkunu ntilfu dawn id-drittijiet.
Madankollu, jekk id-drittijiet ta’ użufrutt għall-estrazzjoni jintilfu bħala riżultat tal-irtirar tal-konċessjoni jew għar-raġunijiet speċifikati fit-Taqsima 10(1), (3) jew (4), id-Detentur tad-Drittijiet ta’ Użufrutt għall-Estrazzjoni għandu jħallas it-tariffa għall-perjodu kollu ta’ użufrutt tal-fażi tal-prospettar u tal-esplorazzjoni speċifikat fit-Taqsima 3(1) u (2), indiċizzata f’konformità mal-paragrafu 3 u mingħajr preġudizzju għall-penali kuntrattwali msemmija fit-Taqsima 10(2).
It-tariffa għandha titħallas fi żmien 30 jum mid-data li fiha jkunu ntilfu d-drittijiet ta’ użufrutt għall-estrazzjoni.
It-telf taddrittijiet ta’ użufrutt ma għandux jirrilaxxa lid-Detentur tad-Drittijiet ta’ Użufrutt għall-Estrazzjoni mill-obbligi ambjentali relatati mas-suġġett tad-drittijiet ta’ użufrutt għall-estrazzjoni, b’mod partikolari l-obbligi relatati malprotezzjoni tad-depożiti.
7.
Id-Detentur tad-Drittijiet ta’ Użufrutt għall-Estrazzjoni għandu jħallas it-tariffa għad-drittijiet ta’ użufrutt fil-kont bankarju tal-Ministeru għall-Klima u għall-Ambjent fil-fergħa ta’ Varsavja tal-Bank Nazzjonali tal-Polonja, Nru 07 1010 1010 0006 3522 3100 0000, inkluża l-komunikazzjoni li ġejja dwar l-ordni ta’ trasferiment: “Ustanowienie użytkowania górniczego w związku z udzieleniem koncesji na poszukiwanie i rozpoznawanie złóż ropy naftowej i gazu ziemnego oraz wydobywanie ropy naftowej i gazu ziemnego ze złóż w obszarze ‘Siedlce W’” (“L-istabbiliment ta’ drittijiet ta’ użufrutt għall-estrazzjoni b’rabta mal-għoti ta’ konċessjoni għall-prospettar u għallesplorazzjoni ta’ depożiti taż-żejt u tal-gass naturali u għall-estrazzjoni taż-żejt u tal-gass naturali fiż-żona ‘Siedlce W’”).
Id-data tal-ħlas għandha tkun id-data li fiha jiġi kkreditat il-kont tat-Teżor.
8.
It-tariffa speċifikata fil-paragrafu 1 ma għandhiex tkun soġġetta għal taxxa fuq l-oġġetti u fuq is-servizzi (VAT).
Jekk il-leġiżlazzjoni tiġi emendata bir-riżultat li l-attivitajiet li jkunu s-suġġett tal-Ftehim ikunu soġġetti għat-tassazzjoni, jew jekk l-interpretazzjoni tal-leġiżlazzjoni tinbidel bir-riżultat li dawk l-attivitajiet ikunu soġġetti għall-VAT, l-ammont tattariffa għandu jiżdied bl-ammont tat-taxxa dovuta.
9.
It-Teżor għandu jinnotifika lid-Detentur tad-Drittijiet ta’ Użufrutt għall-Estrazzjoni bil-miktub dwar il-bidliet fin-numru tal-kont imsemmi fil-paragrafu 7.